חברון שוברת שתיקה

חברון שוברת שתיקה (במהדורה באנגלית: Hebron Breaks the Silence) הוא ספרה של ציפי שליסל, תושבת היישוב היהודי בחברון, שפורסם בשנת 2017. בספר מתארת שליסל את הווי החיים ביישוב היהודי בחברון, מנקודת מבט אישית הממחישה את מציאות החיים המורכבת באזור.

הוצאת הספר לוותה בהרצאות של שליסל במרכזים קהילתיים.

הספר יצא לאור בעברית בשנת 2017, בהוצאת דברי שיר. בשנת 2021 יצא לאור תרגום לאנגלית של הספר.

סגנון הספר
מחברת הספר, ציפי שליסל, היא בתו של הרב אליהו שלמה רענן, תושב חברון שנרצח בה בידי מחבל פלסטיני. מדריכה במוזיאון חברון ופעילה בסוכנות הידיעות תצפית (TPS), מתארת חוויות שעברה כיהודיה החיה בחברון, ומפגשים אנושיים ולעיתים סוריאליסטים בין תושבי המקום היהודיים לבין תושביה הערביים, בין ארגוני שמאל לפעילי ימין קיצוניים, בין חיילים ישראלים ועיתונאיים אירופאיים, בין מנהיגי חמולות לצאצאי נרצחי תרפ"ט.

הספר מורכב מפרקים קצרים הנעים בציר הזמן קדימה אחורה וחוזר חלילה. מאורעות תרפ"ט, שבויי גוש עציון שהובלו לחברון בתש"ח, רצח שלהבת פס ואינתיפאדת הסכינים שזורים זה בזה.

בספר מתוארים מפגשים עם אנשים בחברון. הישראלים, היסטוריה לא ידועה, מאבקים פוליטיים ומשפטיים, ההתמודדות עם דעת הקהל בישראל ומחוצה לה וגם הרבה סיפורים אישיים. שליסל עצמה מתארת: "הספר כתוב בצורה אישית דרך הסיפור שלי ושל המשפחה שלי, מסבתא שלי שניצלה מפרעות תרפ"ט, דרך הרצח של אבא".

פרקים מרכזיים
הסיפור המשפחתי - תגובת אנשי חינוך מאירלנד לסיפור המשפחתי של שליסל.
לא רוצים לראות - סירוב פעילי שמאל מהעולם להיווכח באמיתות טענות היהודים.
מאז ומקדם - ג'ואן פיטרס, חוקרת "הסכסוך הישראלי-עברי.
הסרט האנתרופולוגי - סרט קולנוע שהופק על היישוב היהודי בחברון.
גיור ועסקים - וסיל, גר הצדק
משקיפים לכיוון אחד - פעילות ארגון TIPH.
עלילות חברון - מגוון בדיות שהופצו כדי להשמיץ את היהודים בחברון.
אלאור אזריה - תיאור מכלי ראשון של הרגעים הראשונים בזירה.
מצדי שיישרפו - על עדויות ארגון השמאל הקיצוני "שוברים שתיקה" ופציעת לוחם צה"ל אהוד אמיתון בגלל הוראות פתיחה באש מחמירות, בעת פעילות מבצעית.
אבא - רצח הרב שלמה רענן באדמות ישי בחברון, והשפעתו על חייה של בתו, המחברת.

שם הספר
שם הספר, "חברון שוברת שתיקה", הוא פרפרזה על שמו של ארגון "שוברים שתיקה", שמביע עמדות ביקורתיות על התנהלותם חיילי צה"ל והמתנחלים, ומרמז למענה הניתן בספר זה לטענות הארגון.

קישורים חיצוניים

 "לקרוא את האמת - ביקורת ספר", בשבע
 "חברון, הסיפור האמיתי", אתנחתא
 חברון שוברת שתיקה, באתר סטימצקי
 "עם ישראל חי, בריא וקשור לחברון"
 חגי סרי לוי, עורך הספר "חברון שוברת שתיקה"

הערות שוליים

ספרי עיון בעברית
חברון